**2. Plivački maraton „Vinišće“**

Datum održavanja: 22.6.2022. godine.

Vrijeme održavanja:   Od 7:30 do 15:30 sati.

Mjesto održavanja: Vinišće – Plaža ispred Zadružnog doma (Dom kulture)

**PROPOZICIJE 2. PLIVAČKOG MARATONA „Vinišće“ - 3000 m**

Prvenstvo Hrvatske u daljinskom plivanju na 3000 m
Otvoreno prvenstvo Hrvatske u daljinskom plivanju na 3000 m
2. Utrka CRO CUP-a 2022.

Organizator: Klub daljinskog plivanja „Split“, Split i Turistička zajednica općine Marina

Plivački maraton „Vinišće“ dužine od 3000 m uvršten je u kalendar Hrvatskog saveza daljinskog plivanja kao Prvenstvo Hrvatske u daljinskom plivanju na 3000 m, Otvoreno prvenstvo Hrvatske u daljinskom plivanju na 3000 m te kao druga utrka CRO CUP-a 2022.

**STAZA**
Start je u Vinišću na plaži kod Zadružnog doma (Doma kulture) , pliva se na stazi oblika peterokuta dužine 1.500 m (4 (četiri) okretne plutače) u smjeru obrnutom od smjera kazaljke na satu. Plutače se prolaze lijevim ramenom. Pliva se 2 (dva) kruga.
*Napomena: uz glavnu utrku na 3000 m održati će se i rekreativna utrka na 1500 m na istoj stazi. Start utrke na 1500 m je na istom mjestu i u isto vrijeme kada i start glavne utrke. Pliva se 1 (jedan) krug u smjeru obrnutom od smjera kazaljke na satu, a bove se prolaze lijevim ramenom.*

**SUDJELOVANJE**

* Na natjecanju mogu sudjelovati članovi sportskih klubova i rekreativci iz RH i
inozemstva,
* Žene i muškarci nastupaju istovremeno, ali se rezultati ocjenjuju odvojeno,
* Svaki natjecatelj nastupa na vlastitu odgovornost o čemu daje pisanu izjavu prilikom
prijave na natjecanje,
* Osobe mlađe od 18 godina mogu nastupati jedino uz potpisanu Izjavu roditelja/
staratelja kojom se dopušta sudjelovanje maloljetnog natjecatelja na utrci.

**KATEGORIJE**

**Prvenstvo Hrvatske u daljinskom plivanju na 3000 m**
- Poredak se formira isključivo u apsolutnoj kategoriji
- U poredak ulaze samo državljani RH registrirani pri HSDP-u
- Nagrade za najbolje određuje Hrvatski savez daljinskog plivanja

**Otvoreno prvenstvo Hrvatske u daljinskom plivanju na 3000 m**
- Poredak se formira isključivo u apsolutnoj kategoriji
- U poredak svi natjecatelji koji nastupe na utrci
- Nagrade za najbolje određuje Hrvatski savez daljinskog plivanja

**CRO CUP UTRKA**

**-** Pravo nastupa u konkurenciji CRO CUP-a imaju svi natjecatelji registrirani pri Hrvatskom savezu daljinskog plivanja u skladu s Pravilnikom o registraciji HSDP-a \*\*

Natjecatelji se natječu u sljedećim kategorijama (u skladu s pravilnikom o CRO CUP-u\*\*):
1. APSOLUTNA KATEGORIJA (M/Ž),
2. STAROSNE KATEGORIJE (M/Ž),
- do 15 godina (m/ž)
- 16-19 godina(m/ž)
- 20-29 godina (m/ž)
- 30-39 godina (m/ž)
- 40-49 godina (m/ž)
- 50-59 godina (m/ž)
- 60 + godina (m/ž)

Nagrade u CRO CUP konkurenciji

1. APSOLUTNO (M/Ž)

- medalje za prva tri mjesta

2. STAROSNE KATEGORIJE (M/Ž),
- medalje za prva tri mjesta u kategoriji

**2. PLIVAČKI MARATON „Vinišće“ – Rekreativna utrka “Plivanje za sve 3000 m”**

U ovoj kategoriji natječu svi oni natjecatelji koji nemaju pravo rangiranja u CRO CUP utrci. Natjecatelji su dužni priređivaču dostaviti liječničko uvjerenje o zdravstvenoj sposobnosti.

Natjecatelji se natječu u sljedećim kategorijama:
1. APSOLUTNA KATEGORIJA (M/Ž),
2. STAROSNE KATEGORIJE (M/Ž),

* Kategorija do 15 godina (M/Ž),
* Kategorija od 16 – 35 godina (M/Ž)
* Kategorija od 36 – 55 godina (M/Ž),
* Kategorija od 56 i više godina (M/Ž).

**NAGRADE**

Nagrade po kategorijama:
1. APSOLUTNA KATEGORIJA,

Prva tri mjesta u kategoriji – medalje

2. STAROSNE KATEGORIJE,

* Prva tri mjesta u kategoriji – medalje,
* Najmlađi i najstariji sudionik – simbolična nagrada(Kod određivanja najmlađeg i najstarijeg natjecatelja uzimaju se u obzir sve utrke 2. Plivačkog maratona „Vinišće“).

**NAGRADE 2. Plivački maraton „Vinišće“ 3000 m (ukupni pobjednik maratona – CRO CUP utrka – utrka plivanje za sve)**

* **1. mjesto – PEHAR**
* **2. mjesto – PEHAR**
* **3. mjesto – PEHAR**

**Novčane nagrade u skladu s Pravilnikom o CRO CUP-u Hrvatskog saveza daljinskog plivanja.**

**2. Plivački maraton “Vinišće” *- Rekreativna utrka “Plivanje za sve 1500m”***

*Pravo nastupa imaju svi bez obzira radi li se o registriranim natjecateljima pri HSDP-u ili neregistriranim. Neregistrirani natjecatelji su dužni priređivaču dostaviti liječničko uvjerenje o zdravstvenoj sposobnosti.*

*Natjecatelji se natječu u sljedećim kategorijama:
1. APSOLUTNA KATEGORIJA (M/Ž),
2. STAROSNE KATEGORIJE (M/Ž),*

* *Kategorija do 15 godina (M/Ž),*
* *Kategorija od 16 – 35 godina (M/Ž)*
* *Kategorija od 36 – 55 godina (M/Ž),*
* *Kategorija od 56 i više godina (M/Ž).*

***NAGRADE***

*Nagrade po kategorijama:
1. APSOLUTNA KATEGORIJA,*

*Prva tri mjesta u kategoriji – pehari*

*2. STAROSNE KATEGORIJE,*

* *Prva tri mjesta u kategoriji – medalje,*
* *Najmlađi i najstariji sudionik – simbolična nagrada(Kod određivanja najmlađeg i najstarijeg natjecatelja uzimaju se u obzir sve utrke 2. Plivačkog maratona „Vinišće“).*

Svaki natjecatelj koji izvrši registraciju do 17. lipnja 2022. (petak) u 23.59 dobiva startni paket. Način prijava bit će objavljen naknadno u skladu s odredbama Hrvatskog saveza daljinskog plivanja. Za sve natjecatelje je osigurana okrjepa.
**Napomena: Kod određivanja starosnih kategorija u obzir se uzima godina rođenja, a ne datum rođenja.**

**NASTUP**

* Svaki natjecatelj nastupa na vlastitu odgovornost – potvrđujući to vlastitim potpisom
prilikom ispunjavanja **Prijavnice**za sudjelovanje na maratonu, koja nije prenosiva na
organizatora natjecanja ni u slučaju više sile,
* Za natjecatelje mlađe od 18 godina svojim potpisom jamči roditelj ili staratelj. Uz
prijavnicu potpisuje se **Izjava roditelj/ staratelja**kojom se dopušta sudjelovanje
maloljetnog natjecatelja na utrci,
* Maloljetnim osobama bez potpisa roditelja/ staratelja neće biti dopušteno
sudjelovanje na natjecanju,
* Vremensko ograničenje za utrku na 3000 m iznosi 45 minuta nakon vremena pobjednika.

**PRIJAVA NASTUPA**

* **Prijave natjecatelja registriranih pri Hrvatskom savezu daljinskog plivanja vrše se putem obrasca za prijavu** [**"CRO CUP utrka 3000 m"**](https://docs.google.com/forms/d/1czzm1wzmfhparJ1amhN2wulwvvOreSS6TVOwKm2Fv30/edit?usp=drivesdk) **dok se prijave za rekreativne utrke "Plivanje za sve" vrše putem odgovarajućih obrazaca** [**"Plivanje za sve 3000 m"**](https://docs.google.com/forms/d/1qz5ZZwsB9DQPpO0ydlvicMbWvrwxV-Owfjk8-KXFOg4/edit?usp=drivesdk) **i** [**"Plivanje za sve 1500 m"**](https://docs.google.com/forms/d/1Kmh2UEZqSxYw_VpYrrX_l-KvkiKaMVE4hCfoXHOtVfs/edit?usp=drivesdk) **koji se nalaze na stranici** [**Kluba daljinskog plivanja Split**](https://www.kdpsplit.hr) **i** [**Plivačkog maratona Vinišće**](https://www.vinisce-plmaraton.kdpsplit.hr)
* Prijava se smatra potpunom i natjecatelj ima pravo nastupa nakon što je pravilno ispunio prijavu te uplatio kotizaciju
* Natjecatelji koje izvrše potpunu prijavu do 17.6.2022. (petak) u 23:59 sati ostvaruju pravo nastupa te će dobiti okrjepu i startni paket
* Prijave za nastup natjecatelja registriranih pri Hrvatskom savezu daljinskog plivanja moguće su do 17.6.2022. (petak) u 23:59 sati sukladno aktima Saveza
* Prijave putem Obrasca na našim stranicama za utrke "Plivanje za sve" moguće su do 20.6.2022. u 20 sati.
* Popis prijavljenih za sve utrke nalazi se na stranicama [KDP Split](https://www.kdpsplit.hr) i [Plivački maraton Vinišće](https://www.vinisce-plmaraton.kdpsplit.hr)
* Priređivač će najkasnije do 21.6.2022. (utorak) u 21:00 sat objaviti startnu listu.
* Startna lista biti će objavljena na web stranici [Kluba daljinskog plivanja Split](https://www.kdpsplit.hr), na Facebook stranici [KDP SPLIT](https://www.facebook.com/kdpsplit) te na Facebook stranici događaja [2. Plivački maraton „Vinišće“](https://www.facebook.com/events/356342959187558/), Instagram profilu priređivača [KDP SPLIT](https://www.instagram.com/klub_daljinskog_plivanja_split/), na Twitter profilu [KDP SPLIT](https://twitter.com/SplitKlub?s=09), na web stranici [Plivačkog maratona Vinišće](https://www.vinisce-plmaraton.hr) i Facebook stranici [Plivački maraton Vinišće](https://www.facebook.com/events/356342959187558/)
* Prijave natjecatelja biti će moguće i na dan održavanja natjecanja, a startni brojevi će se dodjeljivati prema redoslijedu prijavljivanja

**REGISTRACIJA NATJECATELJA**

* Registracija natjecatelja i upisivanje startnih brojeva obavljat će se 22.6.2022. (srijeda) od 7:30 sati ispred Zadružnog doma u Vinišću
* Registracija natjecatelja završava u 9:30 sati

**UPUTE VRHOVNOG SUCA**

* Sastanak vrhovnog suca s natjecateljima na kojem će vrhovni sudac dati upute održati će se 22. 6.2022. godine (srijeda) s početkom u 9:45 sati u blizini startne linije

**POČETAK NATJECANJA**

* Natjecanje započinje 22.6.2022. godine (srijeda) u 10.00 sati.
* **Natjecatelji ulaze u more isključivo po pozivu vrhovnog suca**

**ZAVRŠETAK NATJECANJA**

* Završetak natjecanja je najkasnije sat i po nakon samog starta, ako se ranije ne prođe vremensko ograničenje.
* *Vremensko ograničenje utrke na 1500 m iznosi 60 minuta nakon starta.*
* Natjecatelji koji u tom vremenskom roku završe natjecanje ulaze u službenu
konkurenciju.
* Neslužbeni rezultati biti će izvješeni na oglasnoj ploči ispred Zadružnog doma u Vinišću
* Službeni prigovor podnosi se u roku od 30 minuta nakon objave konačnih neslužbenih rezultata
* Prigovori podneseni nakon isteka tog roka neće biti uzeti u razmatranje
* Priređivač će putem razglasa obavijestiti prisutne o početku roka za podnošenje prigovor, kao i o isteku tog roka
* Po isteku ovog roka i nakon rješavanja eventualnih prigovora, vrhovni sudac objavljuje službeni poredak i konačne rezultate natjecanja

**PROGLAŠENJE POBJEDNIKA**

* Proglašenje pobjednika uslijedit će nakon objave službenih rezultata utrke na 3000 m (ne prije 12 sati)

**MJERENJE VREMENA**

* Mjerenje vremena obavlja se ručno
* Obrada rezultat obavlja se elektronski

**KOTIZACIJA**

* Kotizacija za natjecanje iznosi 100,00 kn, za uplate iz inozemstva kotizacija iznosi 20 EUR. Kotizacija se uplaćuje na račun Kluba daljinskog plivanja „Split“ – Split otvoren kod Privredne banke Zagreb putem opće uplatnice ili internet bankarstva,

          Podaci za uplatu:
         o **Platititelj**:                 Ime i prezime plivača
         o **Primatelj**:                 Klub daljinskog plivanja „Split“
         o **Iznos**:                        100 kn
         o **IBAN**:                        HR6723400091110328535
         o **Poziv na broj**:          22062022
        o **Opis plaćanja**:          Kotizacija za maraton – Ime i prezime plivača

**Za uplate iz inozemstva iznos kotizaciije je 20 EUR. Swift/Bic: PBZGHR2X**

* **potvrdu o plaćanju potrebno je dostaviti na adresu elektroničke pošte:** **info@kdpsplit.hr** **zaključno do 20.6.2021. (ponedjeljak) u 17:59 sati**
* **za uplate izvršene nakon tog roka, potvrdu o plaćanju potrebno je pokazati prilikom registracije natjecatelja**
* **za skupne uplate potrebno je navesti imena svih natjecatelja za koje se vrši uplata**

**PRIJEVOZ I PARKING**

Organizator natjecanja osigurao je besplatan prijevoz iz Splita za 50 natjecatelja. Mjesta će se popunjavati prema redoslijedu prijava

Za sve ostale biti će organiziran prihvat vozila na [parkiralištu](https://www.google.com/maps/place/43%C2%B029%2712.5%22N%2B16%C2%B006%2734.5%22E/%4043.4868098%2C16.1073863%2C561m/data%3D%213m2%211e3%214b1%214m5%213m4%211s0x0%3A0x0%218m2%213d43.4868098%214d16.109575?hl=hr) u neposrednoj blizini mjesta održavanja natjecanja.

****

**SMJEŠTAJ**

Svi natjecatelji koji bi htjeli organizirati noćenje u jednom od privatnih smještaja mogu kontaktirati [Paško Travel](https://transfer-pasko.com/) (mob: +385915131599, mail:paskotravel@gmail.com, ).

**OSTALO**

* Organizator na natjecanju osigurava zdravstvenu službu i spasioce,
* Natjecatelji za vrijeme nastupa imaju pratnju brodica,
* Pravila 2. plivačkog maratona „Vinišće“ – prema Pravilniku o
natjecanjima Hrvatskog saveza daljinskog plivanja (<https://www.hsdp.hr>),
* Popis dopuštenih plivačkih kostima (uključujući obične kupaće kostime) – Dostupno
na: <https://www.fina.org/content/fina-approved-swimwear> ,
* U nedopuštenim odijelima (neopren za triatlon i slično) nastup moguć ali samo van
konkurencije.

Prilikom nastupa zabranjeno je = automatska diskvalifikacija:

* Kraćenje staze,
* Svaki fizički sukob na natjecanju (udaranje, potezanje natjecatelja i sl.),
* Dodir sa čamcima za spašavanje (s namjerom odmora i sl.).

**ZAVRŠNO**

**Organizator ima pravo izmjena i dopuna propozicija za natjecanje.**

Ove propozicije biti će objavljene na web stranici [Kluba daljinskog plivanja Split](https://www.kdpsplit.hr), na Facebook stranici [KDP SPLIT](https://www.facebook.com/kdpsplit) te na Facebook stranici događaja [2. Plivački maraton „Vinišće“](https://www.facebook.com/events/356342959187558/), Instagram profilu priređivača [KDP SPLIT](https://www.instagram.com/klub_daljinskog_plivanja_split/), na Twitter profilu [KDP SPLIT](https://twitter.com/SplitKlub?s=09), na web stranici [Plivačkog maratona Vinišće](https://www.vinisce-plmaraton.hr) i Facebook stranici [Plivački maraton Vinišće](https://www.facebook.com/events/356342959187558/)

* 

**Izgled staze 2. Plivačkog maratona „Vinišće“ – 3000 m ( 2 x 1500 m)**

**PROSTOR ZA PARKIRANJE VOZILA SUDIONIKA 2. PLIVAČKOG MARATONA VINIŠĆE**

****

****

**Prostor predviđen za parkiranje vozila sudionika 2. Plivačkog maratona „Vinišće“**

**\*\*NAPOMENA: Pravilnik o CRO CUP-u, Pravilnik o registraciji kao i ostali Pravilnici mogu se pronaći na službenoj stranici** [**Saveza**](https://www.hsdp.hr)